পটুয়াখালীর গলাচিপায় দোকান ঘর ভাংচুর করায় আদালতের ৭ জনের বিরুদ্ধে মামলা হয়েছে। ঘটনাটি ঘটেছে কলাগাছিয়া ইউনিয়নের কলাগাছিয়া গ্রামের ২নং ওয়ার্ডের কুমারখালী বাজারে। গত ১১ ই মার্চ রোজ রবিবার সকাল আনুমানিক ৬ টার দিকে আসামীরা একত্রিত হয়ে এ ঘটনা ঘটায় বলে মামলা সূত্রে জানা যায়। মামলার বাদী দেলোয়ার হোসেন খান জানান, পূর্ব শত্র“তার জের ধরে আমার বিকাশের দোকানে ঢুকে প্রায় দুই লক্ষ পঞ্চাশ হাজার টাকা ও বিভিন্ন কোম্পানির ২০ টি মোবাইল সেট নিয়া যায় এবং আমার দোকানটি ভেঙ্গে রাস্তার পশ্চিম পার্শ্বে ফেলিয়া দেয়। এ ব্যাপারে গলাচিপা বিজ্ঞ সিনিয়র জুডিসিয়াল ম্যাজিষ্ট্রেট আদালতে ৭ জনকে আসামী করে একটি মামলা দায়ের করেন। যার মামলা নং- ১৮১/১৮ ইং। বিজ্ঞ আদালত মামলাটি আমলে নিয়ে গলাচিপা থানার ওসিকে তদন্ত পূর্বক প্রতিবেদন দেওয়ার নির্দেশ দেন।